สวัสดีค่ะ หนูเป็นประเดือนวันที่ 22 กันยายน แต่มีเลือดออกมาจนถึงวันที่9ตุลาคม และได้ขูดมดลูกวันที่10จากนั่นมีเลือดออก 3 วันและไปจนกระทั่งวันนี้วันที่20 มีเลือดออกมาอีกไม่มากค่ะ แต่เป็นสีน้ำตาล ไม่มีกลิ่นไม่ปวดท้องค่ะ อยากทราบว่าอันตรายไหมค่ะ หลังจากขูดมดลูกปรัจำเดือนจะมาปกติไหมค่ะ
สวัสดีค่ะอาการเลือดออกทางช่องคลอดมากที่ผิดไปจากประจำเดือนปกติเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) ที่เกิดได้จากภาวะเครียด การทำงานของไทรอยด์มากหรือน้อยกว่าปกติ มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ ก็อาจทำให้มีเลือดออกผิดปกติทางช่องคลอดได้ รวมถึง มีก้อนเนื้องอกธรรมดา ติ่งเนื้อ ในมดลูกหรือปากมดลูก การตั้งครรภ์ผิดปกติ เป็นต้นกรณีนี้ ควรต้องถามแพทย์ที่รักษาโดยตรงค่ะ และโดยทั่วไป หลังขูดมดลูกระยะหนึ่ง ประจำเดือนจะมาเหมือนเดิมค่ะ